jkorsvik/nowiki_second_scrape_merged huggingface dataset:
Lisleby Fotballklubb

Lisleby Fotballklubb (stiftet 8. mai 1920) er en norsk idrettsforening fra Lisleby i Fredrikstad. Draktene er kledd med gule og grønne vertikalt stripete trøyer og grønne shorts. Medlemstallet (inkl. håndballgruppa) ligger på ca. 600.


== Historikk ==
Klubben ble stiftet som en ren fotballklubb, men i 1922 ble friidrett innlemmet under klubben og etter hvert har også flere idretter blitt tatt opp i klubben; boksing, bryting, hurtigløp på skøyter og håndball. Bryterne var med i klubben til 1927, mens bokserne meldte seg ut i 1935. Skøytegruppen ble startet i 1924, mens håndballgruppen startet under et møte 12. desember 1946.
Både håndball- og fotball-laget har, til tross for Lislebys få innbyggere, spilt på Norges øverste nivå ved noen få anledninger. A-laget i fotball nådde semifinalen i NM (cupen) i 1932, 1936 og 1945, og har i tillegg spilt fire sesonger i landets øverste divisjon: 1950–51, 1960–61, 1961–62 og 1966.  Lisleby har fostret landslagsspillere i både fotball for menn og håndball for kvinner.


== Tabell ==


=== Spillerstall 2019-sesongen ===


== Eksterne lenker ==
Offisielt nettsted
Lisleby stadion

Lisleby stadion, eller Sentralidrettsanlegget på Lisleby, er et idrettsanlegg for fotball og friidrett på Lisleby i Fredrikstad. Stadionet er hjemmebane for Lisleby Fotballklubb, og Fredrikstad Idrettsforenings friidrettsutøvere trener der.
Stadionet har, utover alle lokale sportslige aktiviteter, huset junior-VM i all-round på skøyter. Norgesmesterskapet i friidrett er blitt arrangert på sentralidrettsanlegget mange ganger, senest i 2003. Fredrikstad FK spilte sine hjemmekamper der i to sesonger. I 1978 kom Manchester City på besøk.


== Eksterne lenker ==
FriidrettLisleby Sentralidrettsanlegg på www.friidrett.no/anlegg/friidrettsanlegg/Documents/Skøyter(en) Lisleby stadion – Profil og resultatoversikt på SpeedSkatingNews.info.
Sentralidrettsanlegget på (en) www.SpeedSkatingStats.com og på (nl) www.SchaatsStatistieken.nl (søster-nettsteder)
«Lisleby S - Lisleby Stadion/Sentralidrettsanlegget» (engelsk). www.skatebase.com. Arkivert fra originalen 6. april 2005. Besøkt 12. mars 2014.
Jon Arne Herjuaune

Jon Arne Herjuaune (født 22. september 1988 i Malvik) er en norsk styrkeløfter fra Vikhammer i Malvik kommune. Han ble norgesmester i styrkeløft i Bergen i november 2007. Førsteårsjunioren satte ny personlig rekord i samtlige tre øvelser og med 275 kilo i knebøy, 195 kilo i benkpress og 280 kilo i markløft forbedret han sin forrige rekord sammenlagt med 50 kilo.


== Referanser ==
Silent Movie

Silent Movie er en amerikansk stumfilm-komedie fra 1976 regissert av Mel Brooks i (også hovedrolle).  Sentrale biroller spilles av Dom DeLuise, Marty Feldman, Bernadette Peters, Sid Caesar, Anne Bancroft, Henny Youngman, Liza Minnelli, Burt Reynolds, James Caan og Paul Newman.
Silent Movie er den eneste stumfilmen i farger. Den inneholder riktignok bakgrunnsmusikk og noen få lydeffekter.


== Handling ==
En alkoholisert filmregissør tror han har fått den helt store ideen: en moderne fargestumfilm. Deretter reiser han rundt om i Hollywood for å rekruttere stjerner som blant annet Burt Reynolds, Paul Newmann, Liza Minelli osv. Flere av skuespillerne spiller en karikert utgave av seg selv i filmen.


== Om filmen ==


=== Bakgrunn ===
Silent Movie ble laget som en parodi på stumfilmsjangeren og inneholder mye av den samme slapstickhumoren som man fant i filmene den gang.


=== Popularitet og økonomi ===
Den ble en moderat suksess i USA hvor den ble sett av nesten 17 millioner. Den innbragte $36,1 millioner i USA og havnet på en 11-plass over de meste innbringende kinofilmene i USA i 1976.Produksjonskostnadene var på drøyt $4 millioner.


=== Anmelderne ===
Den ble godt mottatt av anmelderne, noe som gjenspeiles i at den har fått 82 % på Rotten Tomatoes. Den amerikanske filmkritikeren Roger Ebert gav den 4 av 4 stjerner, mens Leonard Maltin gav den 2,5 av 4 stjerner.VG gav den terningkast fem.


== I rollene ==
(utvalg)

Mel Brooks: Mel Funn
Marty Feldman: Marty Eggs
Dom DeLuise: Dom Bell
Sid Caesar: Studiosjef
Harold Gould: Engulf
Ron Carey: Devour
Bernadette Peters: Vilma Kaplan
Fritz Feld: Maitre d'
Burt Reynolds: Himself
James Caan:  Himself
Liza Minnelli:  Herself
Anne Bancroft:  Herself
Marcel Marceau:  Himself
Paul Newman:  Himself


== Referanser ==


== Eksterne lenker ==
(en) Silent Movie på Internet Movie Database 
(no) Silent Movie hos Filmfront 
(da) Silent Movie i Danmark Nationale Filminstitut 
(fr) Silent Movie på Allociné 
(nl) Silent Movie på MovieMeter 
(en) Silent Movie på AllMovie 
(en) Silent Movie på Rotten Tomatoes 
(en) Silent Movie på Box Office Mojo
Hjemmestyrkemuseet distrikt 14.2

Hjemmestyrkemuseet distrikt 14.2 ble reist på 1960-tallet av medlemmer av hjemmestyrkene i Milorg distrikt 14.2 Hadeland, Hallingdal og Ringerike.
Museet åpnet for publikum den 15. mai 1966 (offisiell åpning skjedde først 15. oktober 1967) og holder til i andre etasje på Norderhov gamle prestegård, som eies av Ringerikes Museum og ligger på Norderhov i Ringerike kommune, like utenfor Hønefoss.
Hjemmestyrkemuseet disponerer fire rom og har i et av disse installert den opprinnelige cella kalt «Ho-Ho» fra Krokskogen. Cella ble tatt ned omkring 20 år etter krigen og flyttet, slik at den kunne bevares for ettertiden. I tillegg finnes en betydelig våpensamling og en rekke andre effekter fra andre verdenskrig, fordelt på det såkalte 9. aprilrommet, 1940-rommet og Milorgrommet.


== Referanser ==


== Se også ==
Milorg
Hjemmestyrkene


== Eksterne lenker ==
Hjemmestyrkemuseets hjemmeside
Steinar Klausen

Steinar Klausen (født 16. april 1982) er en norsk badmintonspiller. Han spiller badminton for Moss badmintonklubb og Humlebæk badmintonklubb i Danmark.
Høsten 2009 var Klausen ranket blant de 130 beste i verden, blant de 40 beste i Europa og nummer én i Norge. De siste årene har han klatret over 550 plasser på verdensrankingen. Hans hittil beste resultater er kvartfinale i Peru International og åttensdelsfinale i Turkish International.
I april 2008 fikk han en niendeplass i EM både i single og double.
Klausen har tre NM-gull og kongepokaler (2007,2008 og 2009) i både single og double, sammen med Erik Rundle fra Bygdøy. Han ble kåret til årets spiller 2007/2008 i Humlebæk BK i Danmark.
Da Klausen var 16 år og ferdig med ungdomsskolen, bestemte han seg for å flytte til Danmark og starte på Danish Badminton College i Assens ved Odense. Dette innebar trening flere ganger om dagen, kombinert med skolegang.
Etter 3 år i Danmark avtjente han sin verneplikt i Norge og flyttet til Sandefjord, som da var den beste klubben å spille for i Norge. Men i Norge var det ikke god nok motstand på treningene, så han flyttet igjen til København for å satse fullt på badminton.
Da Norges Badminton Forbund sommeren 2007 hentet inn ny landslagstrener fra Nederland og la forholdene til rette for gode treningsmuligheter i Oslo, flyttet han tilbake til Norge hvor han nå bor og trener daglig.


== Referanser ==


== Eksterne lenker ==
(en) Steinar Klausen – BWF (bwf.tournamentsoftware.com) 
(en) Steinar Klausen – BWF (bwfbadminton.com) 
(en) Steinar Klausen – TheSports.org 
Moss badmintonklubb
Ranking Norge
Ranking Europa
Ranking Verden
Norges badmintonforbund
Humlebæk badmintonklubb
Slaget ved Sit

Slaget ved Sit var et slag under mongolenes invasjon av Russland. Slaget stod mellom mongolene under Batu Khan og russerne under ledelse av Jurij II av Vladimir. Slaget foregikk i 1238 ved elven Sit i det som i dag er Jaroslavl oblast.
Bakgrunnen for slaget var at mongolene hadde plyndret byen Vladimir, noe som gjorde at Jurij måtte flykte til Jaroslavl. Her samlet han raskt en hær for å drive mongolene tilbake igjen. Mongolene vant imidlertid en klar seier i det påfølgende slaget, og kom heretter til å dominere Russland i to hundre år. Jurij døde på slagmarken, og hæren hans ble utslettet.
Kangaskhan

Kangaskhan er en av de fiktive artene fra mediafranchisen Pokémon. Den er en Normal-type pokémon.
Kangaskhan er fra førstegenerasjonen av Pokémon, introdusert i Pokémon Yellow, Red og Blue, og Green (kun i Japan). Pokédex beskriver Kangaskhan med: «Raises its young in its belly puch. Won't run from any fight to keep its young protected» (Pokémon Yellow). Noe som i seg selv er litt selvmotsigende, hvis ungene er i en sekk på magen vil det vel ikke være noe problem å stikke av for da er jo ungen med (hvis ikke ungen er ute av sekken og leker da selvsagt), men ut fra det foregående kan man forstå at Kangaskhan er en pokémon som tar vare på barna sine. Når kjønn ble introdusert i Pokémon-spillene valgte man å gjøre Kangaskhan til hunkjønn, så i nyere versjoner av Pokémon-spill er Kangaskhan alltid hunnkjønn.


== Utseende ==
Utseendemessig er Kangsakhan stor og kraftig, ikke på langt nær så tung som Rhydon, men betydelig stor, tatt i betraktning av japanske Ash Ketchum som ikke er noe høyere enn 1,7 m. Kangaskhan er en forelder Pokémon, noe man forstår av dens omtanke for eget barn. Barnet holdes i en pung på magen som hos pungdyrene. Kangaskhans utseende stammer direkte fra australske kenguruer.


== Områder ==
Kangaskhan er en av de pokémon som for noen er vanskelig å fange, den fanges i Safari Zone utenfor Fuchisa City. Man møter den ofte i områdene dypt inne i Safari Zone der man og til tider møter bla. Scyther og Tauros. Den er middels vanskelig å fange, noe som gjøres ved å enten kaste en stein på dyret (det høres brutalt ut, men dette er bare pokémon) eller ved å prøve å mate det før man så kaster en Safari ball og håper på det beste. Etter noen forsøk vil de fleste ha greid å fange en Kangaskhan, hvis du ikke greier det så er det bare å prøve igjen senere.


== Egenskaper ==
Kangaskhan er en pokémon med høy attack og speed rating. Den er en veldig kraftig og allsidig pokémon som kan lære bla Surf og Strenght. Andre nyttige angrep den lærer er Dizzy punch og Mega punch, to kraftige slag som fungerer bra mot de fleste Pokémon. Andre angrep er Crunch, Shadow Claw, Outrage, Earthquake, Drain Punch, Avalanche og Brick Break


=== Overall ===
Alt i alt er Kangaskhan en kraftig, rask og nyttig pokémon. Dens allsidighet vises med rå kraft i form av Strenght og andre slag-angrep, men den kan også bruke Surf, noe som er livsnødvendig mot 2. trener i ligaen hvis man ikke har andre vann-pokémon. Dens overlegenhet er grunnen til at den brukes av flere og er en pokémon som ordner opp hvis det går dårlig med de andre. Den mest kjente personen som har hatt en Kangaskhan er Prof. Oak.


== Eksterne lenker ==

(en) «Kangaskhan» på Bulbapedia
Mangopudding

Mangopudding (kinesisk: 芒果布甸, jyutping: mong1 gwo2 bou3 din6, pinyin: Mángguǒ bùdīng) er en populær dessert i Hongkong, der man er vant med britisk desserttradisjon. Den er også populær i Singapore og Macao, og finnes ofte på menyen i dim sum-restauranter i mange land.Det finnes to slag mangopuddinger: ferske og fabrikkproduserte. Den ferske varianten som lages på spisestedet selv består av agar eller gelatin, ferske mangoer, usøtet kondensmelk og sukker. I tillegg hender det at fersk frukt som mer mango, jordbær, andre bær eller kiwi benyttes som garnityr. Fabrikklaget mangopudding benytter ikke fersk mango, men i stedet mangoessens.


== Referanser ==


== Eksterne lenker ==
(en) Mango pudding – kategori av bilder, video eller lyd på Commons
Marquette University

Marquette University er et katolsk jesuittdrevet universitet i Milwaukee i delstaten Wisconsin i USA. Det ble opprettet i 1881. Det er oppkalt etter misjonæren pater Jacques Marquette.
På campus ligger St. Joan of Arc Chapel, en kirke som opprinnelig ble bygget i Frankrike på 1400-tallet, og som ble donert og oppført bit for vit i Milwaukee i 1966. Den er således den eldste europeiske bygning på den vestlige halvkule.Skolene og collegene er:

Helen Way Kingler College of Arts and Sciences
J. William and Mary Dietrich College of Communication
College of Business Administration
Graduate School of Management
School of Dentistry
School of Education
College of Engineering
Marquette Graduate School
College of Health Sciences
Marquette University Law School
College of Nursing
College of Professional StudiesVed Marquette var det 11 548 studenter og 1 054 vitenskapelig ansatte i 2006, og skolepengene samme år var US$ 25 074, som er høyt for religiøse universiteter i USA.Tidligere studenter omfatter tidligere forsvarsminister Les Aspin.


== Referanser ==


== Eksterne lenker ==
(en) Offisielt nettsted 
(en) Marquette University – kategori av bilder, video eller lyd på Commons 
St Joan of Arch Chapel
St Joan of Arch Chapel – historiesider
Helen Way Kingler College of Arts and Sciences
Marquette University Law School
College of professional Studies
College of Business Administration
Graduate School of Management
Marcelo Bordon

Marcelo José Bordon (født 7. januar 1976 i Ribeirão Preto) er en brasiliansk tidligere fotballspiller som spilte i forsvar. Han kom fra til Schalke 04  fra VfB Stuttgart i 2004 for £2,6 millioner pund. Han ble raskt en hit i lag med Mladen Krstajic og han ble utnevnt som kaptein før 2006/2007-sesongen. Han var med på det brasilianske landslaget i Copa del Rey i 2004


== Referanser ==


== Eksterne lenker ==
(en) Marcelo José Bordon – kategori av bilder, video eller lyd på Commons 
(de) Marcelo Bordon – Munzinger Sportsarchiv 
(en) Marcelo Bordon – Transfermarkt 
(en) Marcelo Bordon – national-football-teams.com 
(en) Marcelo Bordon – WorldFootball.net 
(de) Marcelo Bordon – fussballdaten.de 
(en) Marcelo Bordon – Sambafoot
Wiley-Blackwell

Wiley-Blackwell er et stort britisk-amerikansk akademisk forlag. Det oppstod i sin nåværende form da John Wiley & Sons overtok det tradisjonsrike forlaget Blackwell Publishing. Blackwells historie går tilbake til forlaget Blackwell's, grunnlagt av Benjamin Henry Blackwell i 1879.
Per 2013 utgir forlaget bl.a. rundt 1 500 vitenskapelige tidsskrifter og rundt 1 500 bøker årlig.


== Eksterne lenker ==
(en) Offisielt nettsted 
http://www.blackwellpublishing.com
Roddy Piper

Roderick George Toombs (født 17. april 1954 i Saskatoon, død 30. juli 2015 i Hollywood) var en canadisk wrestler, mest kjent under artistnavnet «Rowdy» Roddy Piper (også kjent som «Hot Rod»). Han wrestlet for World Wrestling Entertainment fra 1984 til 1996 med en pause på to år (1987 til 1989).
Toombs wrestlet for følgende organisasjoner:

AWA
NWA
Mid-Atlantic
World Wrestling Federation
World Championship Wrestling
Total Nonstop Action Wrestling
World Wrestling EntertainmentKarrieren hans strakk seg over 35 år, og dette var en av grunnene til at han i 2005 ble innlemmet i WWEs Hall of fame.


== Referanser ==


== Eksterne lenker ==
(en) Offisielt nettsted 
(en) Roddy Piper – kategori av bilder, video eller lyd på Commons 
(en) Roddy Piper på Internet Movie Database 
(sv) Roddy Piper i Svensk Filmdatabas 
(da) Roddy Piper på Scope 
(fr) Roddy Piper på Allociné 
(en) Roddy Piper på AllMovie 
(en) Roddy Piper hos The Movie Database 
(en) Roddy Piper hos Behind The Voice Actors 
(en) Roddy Piper på Internet Adult Film Database 
(en) Roddy Piper på Discogs 
(en) Roddy Piper på MusicBrainz 
(en) Roddy Piper – Cagematch 
(en) Roddy Piper – wrestlingdata.com 
(en) Roddy Piper – Online World of Wrestling 
(en) Roddy Piper – Online World of Wrestling
R2-D2

R2-D2 en fiktiv figur i Star Wars-sagaen og er en «astrodroide» (robot) fra planeten Naboo. R2-D2 er én av to skikkelser som er med i alle filmene i serien. Det er «protokolldroiden» C-3PO som R2-D2 stadig opptrer sammen med. Kenny Baker spilte rollen som R2-D2 i fem av filmene.


== Eksterne lenker ==
Offisielt nettsted 
(en) R2-D2 – kategori av bilder, video eller lyd på Commons
Herbert Bayer

Herbert Bayer (født 5. april 1900 i Haag am Hausruck Østerrike, død 30. september 1985 i Montecito i USA) var en østerriksk grafikkdesigner, typograf, utstillingsarkitekt, maler, fotograf og lærer.
Han gikk i lære ved et kunsthåndverksatelier og var assistent ved et arkitektkontor i Darmstadt før han kom til Bauhaus i Weimar hvor han gikk skole 1921–1925. Han fikk mesterbestalling, og begynte som lærer i typografi og reklamedesign ved Bauhaus – Dessau, hvor han også laget skolens eget læremateriell.
Han forlot Bauhaus i 1928, og slo seg ned som reklamedesigner i Berlin. Han tok både utstillingsoppdrag, fotooppdrag og laget en del malerier. Han fikk til å begynne med også oppdrag fra det nye regimet, og formet ut større og mindre arrangementer for dem. Han ble likevel erklært entartet og fikk verk beslaglagt.Han emigrerte til USA i 1938. Der formga han utstillingen «Bauhaus 1919 – 1928» i Museum of Modern Art i New York sammen med Walter Gropius og hans fru Ise. Han slo seg ned i Aspen, Colorado i 1946, og utformet landskapsområder og hus til vintersportsstedet. Parallelt var han rådgiver for flere større firmaer som ville ha en visuell profilering, slik som Container Corporation of America (CCA) og Atlantic Richfield Company (ARCO).
Han deltok på documentaIII i Kassel 1964, og utformet jubileumsutstillingen «50 Jahre Bauhaus» (50 år Bauhaus) i Kassel 1968


== Æresbevisning ==
1975 tatt opp i «Hall of Fame»  Art Directors Club.


== Fonter og skriftbilder ==
Mens han var lærer i reklamefag ved Bauhaus, utviklet han «unicase»-alfabetet. Han reduserte stor bokstav og passet til med de små bokstavene slik at skriftbildet ble ens. Skriften kalte han selv Universal. Han designet også andre fonter:

Universal (1925 – 1930);
Bauhaus (1925 – 1928);
Bayer-Type (1930 – 1936);


== Publikasjoner ==
"Versuch einer neuen Schrift", in "Offset", 7/1926
herbert bayer. Visuelle Kommunikation, Architektur, Malerei. Das Werk des Künstlers in Europa und USA. Otto Maier Verlag, Ravensburg 1967 (Originalausgabe: herbert bayer. painter, designer, architect, Verlag Reinhold Publishing Corporation New York 1967)
«Ich stelle mir keine Grenzen». Intervju med Herbert Bayer av Jürgen Claus. Kunstreport 3'79, Informationsblatt Deutscher Künstlerbund e.V., Berlin 1979
«Fotografie zwischen Realität und Montage». Intervju med Herbert Bayer av Jürgen Claus. Kunstreport 4'86, Informationsblatt Deutscher Künstlerbund e.V., Berlin 1986


== Referanser ==


== Litteratur ==
Bauhaus-Archiv – Museum für Gestaltung Berlin (Hrsg.): Herbert Bayer. Kunst und Design in Amerika 1938-1985, Gebrüder Mann Verlag, Berlin 1986, ISBN 3-7861-1407-2.
Arthur Allen Cohen Hg.: Herbert Bayer. The Complete Work Cambridge MA (USA) & London: MIT Press, 1984 ISBN 0-262-53075-9
Bernhard Widder: Herbert Bayer. Architektur, Skulptur, Landschaftsgestaltung Wien: Springer, 2002 ISBN 3-211-83450-8


== Se også ==
Bauhaus
Typografi,
Typograf,
Grafisk design


== Eksterne lenker ==
(en) Offisielt nettsted 
(en) Herbert Bayer – kategori av bilder, video eller lyd på Commons 
(de) Verk av og om Herbert Bayer i katalogen til det tyske nasjonalbiblioteket
Canon EOS D60

Canon EOS D60 er et semiproft digitalt speilreflekskamera som er produsert av Canon. Kamera ble introdusert  22. februar 2002 og tok over for forgjengeren Canon EOS D30. Noen av oppdateringene er:

6,3 megapiksel (opp fra 3,1)
Dødsfall under andre verdenskrig

Dødsfall under andre verdenskrig gir oversikt over militære og sivile dødsfall i verdenshistoriens mest kostbare konflikt, hvor flere titalls millioner liv gikk tapt. Tabellene nedenfor gir et detaljert bilde av antall døde, gruppert på land.


== Totale tap av menneskeliv ==
Totalt estimeres det at andre verdenskrig krevde omtrent 72 millioner menneskeliv. Sivile tap var omtrent 47 millioner, inkludert 20 millioner på grunn av sult og sykdom. Militære tap var omtrent 25 millioner, inkludert omtrent fem millioner døde i krigsfangenskap. De allierte mistet omtrent 61 millioner, mens aksemaktene mistet 11 millioner.


== Forskning i senere tid ==
Det er store variasjoner i statistikkene med tapstall fra andre verdenskrig. Estimatene går fra 50 - til over 70 millioner døde. Nyere forskning har kastet nytt lys over tapstallene i krigen. Forskning i Russland etter kommunismens fall har gitt nye estimater over tapene i Sovjetunionen. Sovjetiske tap, gitt innenfor førkrigsgrensene, estimeres nå til 26,6 millioner, av dem døde kun 6,9 millioner soldater ved fronten. Historikere i Polen anslår nå at de polske tapene påført av tyskerne var på mellom 4,9 og 5,1 millioner mennesker, ikke inkludert 120 000 til 350 000 drept av sovjeterne. Den tyske militærhistorikeren dr. Rüdiger Overmans publiserte i 2000 en studie som viste at de tyske militære tapene var på 5,3 millioner døde. Oversikten over Det britiske samveldets tap er i denne artikkelen hentet fra Commonwealth War Graves Commissions forsøk på å identifisere døde fra samveldeland. Denne oversikten inkluderer omtrent 12 millioner døde av sult i Kina, Indonesia, Indokina og India, noe som ofte utelates fra slike oversikter.


== Dødsfall etter land ==
Tapene i andre verdenskrig var lite proporsjonalt fordelt mellom de deltagende landene. Dette gjelder spesielt sivile dødsfall. Denne tabellen viser tapstallet fordelt på de deltagende landene, sammen med opplysninger om det totale innbyggertallet slik at man kan se tapstallene i sammenheng med dette.
Tabellen inkluderer døde i den kinesisk-japanske krigen.


== Referanser ==
Skyt ikke på tannlegen

Skyt ikke på tannlegen (originaltittel: The In-Laws) er en amerikansk krim-komedie fra 1979 med Alan Arkin og Peter Falk i hovedrollene. Regi er ved Arthur Hiller. Filmen handler om en tannlege som høyst ufrivillig blir dradd inn i en storpolitisk affære i Sør-Amerika takket være sin kommende stefar som påstår å være CIA-agent.


== Handling ==
Tannlegen Sheldon Korpnett undrer på om ikke Vince Ricardo, den snodige faren til datterens tilkommende, egentlig er gangster – selv om han påstår å være CIA-agent med ansvaret for planleggingen av Grisebukt-affæren i Cuba. Dagen etter at de har sittet å diskutert sine barns bryllup stikker Vince innom Sheldon på kontoret og spør ham om han ikke kan hjelpe ham med å hente noen papirer for ham på kontoret. Vince forklarer at det står noen skumle typer og venter på ham fordi han skylder penger. Sheldon, som ikke er noe særlig begeistret for ideen, går omsider med på å dra. Like etter at han kommer inn på hans kontor blir han overfalt og beskutt. Han unnslipper og en vill jakt begynner. Ferden fører dem til en liten søramerikansk bananrepublikk, der de begge må hanskes med en sprø diktator med skumle planer rettet mot USA.


== Om filmen ==
Den har fått 90 % på Rotten Tomatoes. VGs anmelder gav den terningkast fire.I 2003 kom en nyinnspilling med Michael Douglas og Albert Brooks i hovedrollene.


== I rollene ==
(utvalg)

Peter Falk .... Vince Ricardo
Alan Arkin .... Sheldon Kornpett
Richard Libertini .... General Garcia
Nancy Dussault .... Carol Kornpett
Arlene Golonka .... Jean Ricardo
Penny Peyser .... Barbara Kornpett
Ed Begley Jr. .... Barry Lutz
Michael Lembeck .... Tommy Ricardo


== Referanser ==


== Eksterne lenker ==
(en) Skyt ikke på tannlegen på Internet Movie Database 
(no) Skyt ikke på tannlegen hos Filmfront 
(sv) Skyt ikke på tannlegen i Svensk Filmdatabas 
(da) Skyt ikke på tannlegen i Danmark Nationale Filminstitut 
(da) Skyt ikke på tannlegen i Danmark Nationale Filminstitut 
(fr) Skyt ikke på tannlegen på Allociné 
(en) Skyt ikke på tannlegen på AllMovie 
(en) Skyt ikke på tannlegen på Turner Classic Movies 
(en) Skyt ikke på tannlegen på Rotten Tomatoes